Instruisto Sun Mingxiao, internacie konata kiel Semio, estas la fondinto de la Esperanto-Muzeo kaj de la kvarjara Esperanto-fako ĉe Zaozhuang-Universitato en provinco Shandong de orienta Ĉinio. En tiu ĉi intervjuo de la 10-a de julio 2023 li afable rakontas al Ĉina Radio Internacia pri la perspektivoj de tiuj du gravaj atingoj por la tuta movado kaj pri sia daǔra engaĝiĝo cele al la disvastigo de Esperanto.
#000000
AM: Ĉu vi bonvolas diri al ni, kiam vi eklernis Esperanton?
#000001
SM: Antaǔ pli ol dek jaroj la universitato fondis la Esperanto-Muzeon. Multaj studentoj vizitis la muzeon kaj ili ekhavis la volon lerni Esperanton. En 2011-03 la universitato funkciigis Esperantan kurson ne devigan. Mi opiniis, ke la universitato devas esti bona loko por instrui Esperanton, sed postlabora kurso ne estas sufiĉa. Ni devis havi fakan kurson. Do, mi donis la ideon al la estroj de la universitato. Ili diskutis serioze kaj opiniis, ke mia ideo estas bona. Do, ili deziris fondi la Esperanto-fakon.
#000007
La estonta loko de la Esperanto-Muzeo en la nova kampuso de Zaozhuang-Universitato
#000008
AM: Ĉu vi pensas starigi kunlaboron kun aliaj universitatoj?
#000011
SM: Tio estas bona afero, sed ĝis nun ni ne havas rilaton kun alia universitato. Ni devas elekti. Se iu universitato havas tiun planon, kompreneble ni devas kunlabori kun tiu universitato.
#000012
Grupa foto antaǔ la Esperanto-Muzeo dum la kunveno por la emeritiĝo de S-ro Semio
#000013
AM: Kial ne estas tiel granda Esperanto-muzeo en pli granda ĉina urbo?
#000014
SM: En la grandaj urboj kelkaj esperantistoj havas ideojn por fondi ion por Esperanto, sed mankas al ili la mono, la taǔga loko kaj eĉ taǔga fondanto. Nia universitato estas pli bona bazo por Esperanta muzeo.
#000015
AM: Sed la muzeo iĝos multe pli facile atingebla per superrapida trajno de Pekino aǔ Ŝanhajo, kiam ĝi estos en la nova kampuso de Zaozhuang-Univesitato, tute proksima de la stacidomo.
#000016
SM: Jes, la universitato jam havas novan kampuson en nova parto de la urbo. Ni havas planon fondi la novan Esperanto-Muzeon en tiu ĉi nova kampuso, sed la projektitaj grandaj domoj konstruiĝas malrapide. La estroj de la universitato promesis: kiam la nova granda biblioteko de la nova kampuso estos finkonstruita, nia muzeo povos translokiĝi al ĝi.
#000017
AM: Vi emeritiĝis pasintmonate, sed vi ankoraǔ havas gvidan rolon por la muzeo kaj la Esperanto-fako en Zaozhuang-Universitato. Kiuj estas viaj planoj por la estonto?
#000018
SM: Kvankam mi fariĝis emerito, mi neniam forlasos nian lingvon. Kaj la universitato denove ŝarĝis min por labori. Mi estas ankaǔ konsilanto de la Esperanto-Parko en Zaozhuang kaj de la kompanio Verda Lumo. Mi volas doni mian tutan energion al Esperanto-movado. Sed ni devas preni la bonan lokon por nia lingvo. Ekzemple, la Esperanto-Muzeon aǔ la de mi diritajn kompanion kaj parkon. Mi prenis la tri lokojn kiel mian laborlokon por nia lingvo.
#000019
AM: Kiuj estas la planoj por progresigi la Esperanto-Parkon? Mi aǔdis, ke ĝi rekonstruiĝos kaj fariĝos eĉ pli bela...
#000021
SM: Lastatempe la parko estas projektata. Ni elektis kelkajn lokojn por konstrui la kamparan loĝejon por la vizitantoj de la muzeo. Se esperantistoj vizitas la Esperanto-Muzeon en Zaozhuang-Universitato, ili povas loĝi en la kampara loĝejo en la parko por tendumi, studi, esplori, eĉ vojaĝi. Do, mi pensas, ke la parko fariĝos pli kaj pli bela.
#000022
SM: Mi esperas, ke ĉiuj esperantistoj povas veni al nia muzeo, al nia parko kaj al nia kompanio. Tio estas fakta afero. Esperanto ne estas nur ideo, sed devas esti efektiva afero. Ĉiuj devas praktiki per faktoj nian ideon. Do, nia lingvo estos prospera.
#000024